સુરેન્દ્રનગર બસ ડેપોમાં આઇએસના નામે આવેલા ધમકીભર્યા પત્રથી એસ.ટી. તેમજ પોલીસતંત્રને દોડતું થઈ ગયું હતું. ISISના નામનો ઉલ્લેખ કરીને બસ ડેપોમાં આવેલા નનામાં પત્રમાં એસ.ટી.ડેપો સહિત દેશના પી.એમ. તેમજ ગુજરાતના સી.એમ.ને ઉડાડી દેવાની ધમકી આપી હતી. ઘટનાની ગંભીરતા જોતા સુરેન્દ્રનગર એસ.ટી.ડેપો મેનેજર જે.આર.અગ્રવાતે એસ.પી. તેમજ બી.ડિવીઝનને જાણ કરી દીધી હતી. આ પત્ર લખનારે પોતાનું નામ સરનામું સુરેન્દ્રનગરના સાયલાનું જણાવ્યુ હતું પત્રમાં આ શખ્સ સાયલાના વિહતચોકની પાસે રહેતા રામદેવસિંહ હોવાનું જણાવ્યું હતું. તેણે લખ્યું હતું કે તે પોતે ISISનાં એજન્ટ છે